**Professor/a:** Isabel Miralvés

**Nom i cognoms:**

Pt1: Utilització de llenguatges de marques en entorns web

# Resultats d’aprenentatge i qualificació

* RA2: Utilitza llenguatges de marques per a la transmissió d'informació a través del web analitzant l'estructura dels documents i identificant els seus elements.

# Qualificació

D’acord amb la programació (veure el document publicat a al Campus Virtual – moodle-), aquest instrument d’avaluació suposa un **20% de la qualificació de la UF1**.

# Objectius específics de la pràctica

* Entendre la necessitat de fer un disseny previ a la implementació d’una pàgina web.
* Elaborar un document **html5** utilitzant tots el recursos necessaris del llenguatge HTML i CSS.
* Utilitzar fulls d’estil en cascada (CSS) en un arxiu extern al document HTML.

# Requisits de la pàgina web

Heu de dissenyar i implementar una pàgina web, per exemple, la pàgina *home* d’una web qualsevol, que compleixi, com a mínim, amb els següents requisits:

1. A l’inici, la pàgina ha de tenir una secció **capçalera** (*header*) amb **una imatge** (logo) que identifiqui la pàgina, així com un **menú principal** que tingui un mínim de 4 opcions, cadascuna de les quals, contindrà una llista de sub-opcions (entre 2 i 5 sub-opcions cada opció del menú principal).
   1. Al fer clic a sobre de la imatge ubicada en la capçalera de la pàgina web, s’haurà d’obrir un nova pestanya del navegador amb la web de l’institut [www.proven.cat](http://www.proven.cat)
   2. Al passar el cursor per sobre de qualsevol opció del menú principal, el seu estil canviarà; per exemple, canviarà el color i fons del text de l’opció del menú, i es mostraran/desplegaran les sub-opcions que conté en una **llista**.
2. Els cos principal de la pàgina web ha de mostrar diferents elements com ara:
   1. Diferents **seccions** que, visualment, permeti identificar els diferents tipus de continguts segons la seva categoria.
   2. Dades/informació tabulada, és a dir, dins d’una **taula**.
   3. Un **formulari** ha de permetre introduir diferents tipus de dades. Mínim els següents:

* Entrada per introduir text
* Entrada per seleccionar una opció (tipus “radio”)
* *Checkbox* de verificació
* Llista de valors desplegable
  1. El formulari també ha d’incloure dos **botons**:
* Botó *reset*: neteja les dades introduïdes.
* Botó d’enviar: ha d’estar preparar per realitzar l’enviament de les dades introduïdes.

1. Per identificar visualment tots aquest elements, caldrà fer ús d’un ric ventall de recursos gràfics com ara diferents grandàries, colors i alineació dels textos i dels elements que composen la pàgina. Així, per exemple, per destacar la importància d’un títol d’un article i/o d’una taula, caldrà que el text d’aquest títol tingui una grandària major i/o un color diferent i/o que estigui en negreta i/o que estigui centrat.
2. Al final, ha haver una secció **peu de pàgina** (*footer*) que contindrà el nom de l’alumne/a (alineat a l’esquerra) i la data actual (alineada a la dreta).

# Desenvolupament de la pràctica

## Pas 1: Disseny de la pàgina

Abans d’implementar el document html, cal presentar un disseny gràfic de la pàgina, tenint en compte que:

1. La temàtica de la pàgina és lliure: podeu triar qualsevol tema en la qual tingueu un interès particular.
2. El disseny ha de contenir i presentar tots els elements detallats en l’apartat *Requisits de la pàgina web*, així com els colors, marges, grandàries, etc. La pàgina resultant, un cop estigui implementada, ha de ser un fidel reflex del disseny presentat.
3. Per fer el disseny, podeu utilitzar **qualsevo**l eina digital o, fins i tot, podeu dibuixar-la a mà. Aquí trobareu [una llista d’eines](https://zapier.com/blog/best-wireframe-tools/) possible, però podeu fer ús d’altres més “tradicionals” com ara *powerpoint* o *canva*.
4. El disseny presentat pot incorporar imatges, vídeos, logos, etc. ja creats i que haureu d’integrar com a recursos dins el vostre document html.

### Lliurament

S’haurà de lliurar un document *pdf* que contingui el disseny en la data indicada en el Campus Virtual –moodle-.

Aquest document pot incloure una o vàries imatges de la pàgina completa i, si és necessari, una breu descripció de la motivació de la temàtica triada i del funcionament del disseny presentat.

### Criteris d’avaluació

Aquest pas no serà qualificat numèricament però el professorat valorarà si compleix tots els requisits descrits a l’apartat *Requisits de la pàgina web* abans de passar al *Pas 2: Implementació de la pàgina*. En el cas que el compleixi, serà avaluat com a “Apte”.

Cas de no complir-los, l’alumne/a podrà presentar una segona versió en el termini màxim d’una setmana respecte la data inicial de lliurament que serà publicada en el campus virtual (moodle).

Si no compleix els requisits de disseny després del segon lliurament, aquest pas serà avaluat com a “No Apte” i l’alumnat no podrà passar a fer el *Pas 2: Implementació de la pàgina* i la qualificació final d’aquesta pràctica serà un zero.

## Pas 2: Implementació de la pàgina

## Lliurament

S’ha de lliurar **únic fitxer *.zip*** que contingui, un cop descomprimit, diferents fitxers:

1. Un document index.html amb el codi html5.
2. Un document style.css que contindrà els fulls d’estil en cascada.
3. Una carpeta /assets que contindrà els fitxers addicionals d’imatges, logo, etc., és a dir, tots els recursos gràfics de la vostra pàgina web.

Un cop descomprimit el fitxer *.zip*,el document index.html ha de garantir que referencia correctament el document style.css i els fitxers addicionals dins la capeta /assets.

El nom del fitxer *.zip* ha de ser M04-UF1-NF1-Pt1\_NOM\_COGNOMS.

La data de lliurament és la indicada al campus virtual (moodle).

## Criteris d’avaluació

1. El document html5 respecta l’estructura del disseny presentat i aprofita tots elements semàntics necessaris per definir les diferents parts (header, nav, section, article, footer, figcaption, main, etc)
2. S’ha respectat la distribució del disseny presentat utilitzant els marges, mides i etiquetes més apropiades.
3. Al fer clic a sobre del logo ubicat en la capçalera s’obre una nova pestanya del navegador amb la web proven.cat.
4. S’ha creat un menú principal utilitzant llistes i l’estil necessari segons els requisits detallats.
5. S’utilitzen almenys 3 mètodes de posicionament CSS coneguts (dels que hem vist a classe).
6. S’utilitzen tots els recursos necessaris per mantenir l’aspecte original de la taula inclosa en el disseny presentat (grandària, mides de les cel·les, colors, text, etc.).
7. Els títols i els paràgrafs respecten el format i l’estil del disseny original presentat.
8. El formulari i botons compleixen els requisits de l’enunciat i del disseny presentat.
9. Al peu de pàgina, s’ha inclòs el nom de l’alumne i la data d’avui segons els requisits.
10. La creativitat en el disseny, els elements dins la pàgina i la implementació final superen els requisits demanats (p.e., el producte final lliurat conté tres pàgines enlloc de només una).